PASKAL (filem)

***PASKAL*** (dipasarkan sebagai ***PASKAL The Movie***) merupakan sebuah filem aksi ketenteraan Malaysia 2018 yang diarahkan oleh Adrian Teh. Filem ini dibintangi oleh Hairul Azreen, Ammar Alfian, Henley Hii, Taufiq Hanafi, Gambit Saifullah, Hafizul Kamal, Theebaan G dan Jasmine Suraya Chin. Filem ini berdasarkan dari kisah benar, ia mengisahkan tentang kepayahan pasukan elit Tentera Laut Diraja Malaysia (TLDM), Pasukan Khas Laut atau PASKAL dalam misi merampas kembali kapal dagang MV *Bunga Laurel* daripada lanun Somalia di Teluk Aden pada 2011.

Penggambaran dijalankan pada Mac 2018 di Kuala Lumpur dan berakhir pada Mei 2018, filem ini ditayangkan kepada umum pada 1 September 2018. *PASKAL* menerima ulasan positif dan bercampur-campur daripada pengkritik dan telah meraih kutipan tertinggi sebanyak RM30.08 juta sejak mula ditayangkan di pawagam seluruh negara, menjadikannya sebagai salah satu filem dengan kutipan pecah panggung tertinggi di Malaysia, mengikuti *[[Hantu Kak Limah (filem)|Hantu Kak Limah]]* dan *[[Munafik 2]]*. Pada Disember 2018, *[[Harian Metro]]* menyenaraikan *Paskal* sebagai salah satu dari 10 filem tempatan dengan pecah panggung tertinggi bagi tahun 2018.

## Plot
Komander Leftenan Arman Rahmat ialah pegawai Pasukan Khas Laut Tentera Laut Diraja Malaysia (TLDM); dengan sejarah perkhidmatan yang terkenal. Dia mengetuai pasukan yang membebaskan MV *Bunga Laurel* - kapal tangki kimia Malaysia yang dirampas oleh lanun Somalia di pantai Afrika. Dia juga dipuji sebagai wira kebangsaan untuk eksploitasinya di bawah bendera pengaman Pertubuhan Bangsa-bangsa Bersatu di Angola. 

Arman terpaksa memilih antara khidmat untuk negaranya dan menjaga ibunya yang sakit. Setelah Arman kehilangan bapa tercinta kerana terkorban semasa berjuang untuk negara, Khadijah mula gusar terhadap pilihan anak lelakinya. Sentiasa takut bahawa dia perlu mengebumikan anaknya sebelum dirinya - Di kubur tentera yang sama bahawa dia pernah mengebumikan suaminya. Konflik Arman hanya bertambah kuat ketika dia memperhatikan Lily, janda temannya yang terkorban dan perjuangan rakannya untuk membesarkan anaknya sendiri. Diselubungi oleh rasa bersalah dan penyesalan, Arman memfailkan peletakan jawatannya sebagai pembantu lapangan untuk tugas kerja yang lebih stabil di dalam TLDM.

Tetapi seolah-olah Arman cuba untuk lari dari sejarah silamnya, semakin cepat ia merayap untuk mengejarnya. Dalam tugas terakhirnya sebagai pengendali lapangan, Arman melintasi jalan dengan Jeb; Seorang bekas anggota PASKAL yang telah disingkirkan. Pada malam itu Jeb menjangkau Arman dengan memberinya lawatan mengancam. Jeb merungut tentang bagaimana sistem itu pecah dan bagaimana dia kini menjadi senjata untuk disewa selepas apa yang ditugaskan oleh TLDM. Jeb mengancam Arman untuk keluar, memberikan ancaman terhadap Lily dan anaknya jika Arman memilih untuk tidak. Namun, Arman tidak dapat berdiri dengan tenang kerana Jeb meneruskan dengan muslihatnya yang tidak menyenangkan. Arman tahu ia akan menjadi lebih parah dan menimbulkan ancaman kepada keselamatan negara.

Siasatan Arman terbukti agak terlambat kerana dia tidak lama lagi mendapati bahawa Jeb menyasarkan untuk merampas pelantar minyak; di mana Lily bekerja. Arman membuat panggilan untuk berkumpul semula rakan sepasukannya dan mengetepikan pesawat penerbangan C130, bersiap sedia untuk melompat HALO seumur hidup - Menghadapi masa lalu dan akhirnya memahami apa yang dimaksudkan sebagai pengoperasian PASKAL.

## Pelakon
* '''Hairul Azreen''' sebagai **Leftenan Komander Arman Rahmat bin Anuar / Jerung. Bekas pegawai SEAL Team yang pernah dikirim ke misi pengaman PBB di Angola. Ketua team Alpha**
* '''Ammar Alfian''' sebagai **Pegawai Waran 1 (bekas) Mohd Zariff bin Zafrudin / Jeb. Bekas anggota SEAL Team. Digugurkan dari PASKAL dan TLDM atas kesalahan melanggar SOP misi keamanan bersama PBB di Angola dan kemudian menyertai kumpulan lanun dari Filipina yang diketuai oleh Rudi Parjo.** 
* '''Henley Hii''' sebagai **Leftenan**  **Joshua Tee / Girang. Pegawai SEAL team yang terkorban semasa misi keamanan PBB di Angola atas kecuaian Jeb.** 
* '''Taufiq Hanafi''' sebagai **Leftenan Khairil Fikri bin Abdul Musa / Ustat. Pegawai team Alpha.**
* '''Gambit Saifullah''' sebagai **Bintara Muda Adam Ashraf bin Hanafi / Gagak. Anggota team Alpha. Pakar penembak tepat.**
* **[[Hafizul Kamal]]** sebagai **Bintara Muda** **Imran Tamrin bin Radzi / Yan. Anggota team Alpha. Pakar dalam mengendalikan senjata mesin. Mendapat gelaran Yan kerana beliau berasal dari Yan, Kedah.**
* '''Theebaan G''' sebagai **Bintara Kanan** **Shailesh Marimuthu / Misi. Anggota team Alpha. Pakar dalam combat medic. Menghabiskan masa lapang dengan membaca buku-buku ilmiah.**
* '''Jasmine Suraya Chin''' sebagai **Lily**, **teman wanita yang kemudian menjadi isteri kepada Lt Joshua. Jurutera di pelantar minyak SPC.** 
* '''Namron''' sebagai **Komander Maznan. Pegawai tertinggi PASKAL. Jurulatih yang merekrut hampir semua pegawai dan anggota team Alpha.**
* '''Amerul Affendi''' sebagai **Rudi Parjo. Ketua Lanun.** 
* '''Dato' Sri Eizlan Yusof''' sebagai **Laksamana Madya Datuk Ahmad Kamarulzaman.** **Panglima TLDM.** 
* **Sherry Aljeffri** sebagai **Khadijah. Ibu kepada Lt Kdr Arman.** 
* **Phua Chandler** sebagai **Joey. Anak kepada Lily dan Joshua.**
* **Adi Afendi** sebagai **Kepten Michael, pegawai memerintah KD Tunku Abdul Rahman.**
* **Sam Loo** sebagai **Zero**
* **Lucas Chua** sebagai **Bravo 1**
* **Abbas Mahmood** sebagai **Leftenan Komander Paan, ketua team Bravo 2.**
* **Kazar Razak** sebagai **Leftenan Amin, ketua Team Charlie 1.**

### Penampilan khas
* **Tiger Chen** sebagai **Sarjan Chen Han. Anggota tentera PBB dari Beijing, China.** 
* '''Steve Yap''' sebagai **Ah Boon, kru kapal tangki minyak Laurel 11.**
* '''Fabian Loo''' sebagai **Ah Wai,  rakan sekerja Lily di pelantar minyak SPC.** 
* '''Adrian Teh''' sebagai **Kepten Stanley, Pegawai memerintah KD Selangor.**

## Penerbitan
*PASKAL* diarahkan oleh Adrian Teh dan diterbitkan oleh Asia Tropical Films, Golden Screen Cinemas, Multimedia Entertainment, Granatum Ventures dan Astro Shaw. Ia merupakan inspirasi daripada kisah benar yang mengetengahkan kejayaan Pasukan Khas Laut (PASKAL) dalam melaksanakan Misi Pengaman Pertubuhan Bangsa-Bangsa Bersatu (PBB) di Angola pada tahun 1998 dan kejayaan PASKAL merampas kapal dagang MT *Bunga Laurel* dalam kejadian di Teluk Aden pada 2011. Kos pembikinan filem ini menelan belanja kira-kira RM10 juta.

Hairul Azreen memegang watak sebagai Arman Rahmat bin Anuar, Hairul berkata beliau menggalas tanggungjawab yang cukup besar kerana secara tidak langsung dia membawa imej pasukan elit tersebut kepada umum. Ammar Alfian diberikan peranan sebagai Mohd Zariff bin Zairudin, Ammar mengakui bukan mudah untuk menjayakan filem ini, namun beliau perlu mempunyai ketahanan dan kemampuan setanding dengan anggota Paskal sebenar. Barisan pelakon lain terdiri daripada Gambit Saifullah, Hafizul Kamal, Jasmine Suraya Chin, Amerul Affendi dan Nam Ron. Shukri Yahaya pernah dilaporkan akan memegang watak Arman, namun menolak kerana kepadatan jadual kerja.

Penggambaran dijalankan beberapa lokasi di dalam dan di luar negara antaranya di Lumut, Perak; Semporna, Sabah dan Maghribi pada 10 Mac sehingga 30 Mei 2018. Semasa penggambaran dijalankan, Hairul dan penerbit, Adrian telah disoal siasat oleh pihak Kawasan Keselamatan Khas Pantai Timur Sabah (ESSCOM) bagi menyiasat dakwaan hampir diculik.

## Tema
Tunku Zain Al-‘Abidin menulis untuk *[[The Star Online]]* menyifatkan *PASKAL* sebagai sebuah "filem penting" dan watak-watak yang diketengahkan amat kompleks. Beliau berpendapat filem ini berhadapan dengan nilai-nilai dilema dan teorem yang ingin disampaikan.

## Keluaran dan sambutan

### Kutipan
*PASKAL* ditayangkan di pawagam seluruh negara pada 27 September 2018. Filem ini berjaya meraih kutipan tiket sebanyak RM2 juta pada hari pembukaan dan pada hari kelima tayangan, telah meraih kutipan sebanyak RM7.7 juta. Filem ini berjaya meraih kutipan pecah panggung tertinggi sebanyak RM10.2 juta dalam tempoh tujuh hari tayangan.. Filem PASKAL The Movie baru-baru ini telah mencipta fenomena baharu dalam industri perfileman negara apabila filem ini telah mengutip kutipan sebanyak RM16 juta dalam masa 10 hari tayangan. Sehingga 15 Oktober 2018, *PASKAL* berjaya mengumpulkan kutipan sebanyak RM22 juta, sekaligus mengikuti kejayaan yang dicipta oleh *[[Hantu Kak Limah 3|Hantu Kak Limah]]* dan *[[Munafik 2]]*. Filem ini telah meraih kutipan melebihi RM27 juta.

Setakat pada 10 November 2018, *Paskal* telah mencatat kutipan pecah panggung tertinggi sebanyak RM30 juta di belakang *Hantu Kak Limah* dan *Munafik 2*.

### Ulasan kritis
Filem ini menerima ulasan positif dan bercampur-campur dari pengkritik filem. Hanafis Haris, menulis untuk *Rojak Daily* memuji filem ini dari segi garapan cerita dan plot yang mudah difahami. Menurut satu ulasan dari *[[The Sun, Malaysia|The Sun Daily]]*, "...jika tidak untuk adegan aksi, maka untuk menghormati pahlawan-pahlawan yang tidak bersalah ini yang merisikokan nyawa mereka pada baris demi mempertahankan negara kita." Shazryn Mohd Faizal dari *[[mStar Online]]* menghuraikan: "...ternyata apa yang telah dipersembahkan oleh *Paskal* membuktikan bahawa sebenarnya anak tempatan memiliki visi dan misi tersendiri untuk mengangkat standard filem tempatan terutama genre aksi ke peringkat tertinggi." Mumtaj Begum dari *Star2* mengulas: "Ia juga jelas bahawa para pelakon telah berusaha dengan gigih dalam memastikan lakonan mereka dalam Paskal dalam misi menjadi nyata."

Ketua Laksamana TLDM Tan Sri Ahmad Kamarulzaman Ahmad Badaruddin telah menyatakan kepuasan beliau terhadap *PASKAL*, yang disifatkannya sebagai salah satu kepuasan terbesar dalam 42 tahun perkhidmatan beliau di tentera Laut. Katanya: "Tahniah kepada anggota Paskal yang terlibat dalam membuat aksi berbahaya itu kerana aksi sedemikian memerlukan hanya para pelakon dan tenaga yang terlatih," Pelakon terkenal Hong Kong Eric Tsang menyatakan kepujian beliau terhadap filem ini. 

Richard Yu dari Cinema Escapist pula mengulas: "Walaupun *PASKAL* mempunyai beberapa adegan pertempuran yang mengagumkan dan realisme tentera yang dipuji, skrip yang lemah menjadikan filem itu lebih kuat sebagai propaganda untuk Tentera Laut Malaysia daripada sebagai satu naskhah aksi blokbuster". 

### Derma amal
Pada 9 Oktober 2018, pasukan penerbitan *Paskal The Movie* telah menyumbangkan RM30,000 kepada keluarga Unit Penyelamat Air (UPA) Jabatan Bomba dan Penyelamat (JPBM) yang meninggal dunia ketika cuba menyelamatkan seorang remaja yang jatuh ke dalam kolam perlombongan di Taman Putra Perdana, Puchong pada 3 Oktober 2018. Menurut Pengarah Urusan Kumpulan Multimedia Entertainment Sdn Bhd Datuk Steven Lim: "Sumbangan itu adalah cara kami menunjukkan penghargaan kami untuk ini wira-wira yang terkorban dalam menjalankan tugas."

### Tayangan media
*PASKAL* dipertontonkan di televisyen buat pertama kalinya di Astro di mana pelanggan Astro boleh melanggannya di Astro First bermula 15 November 2018. Mulai 15 Mac 2019, filem ini dipertontonkan secara eksklusif buat pertama kalinya di Netflix.

## Muzik

Lagu tema bagi *Paskal* ialah "Cabang Tiga" hasil nukilan dan nyanyian Aman RA. Lagu ini juga boleh didapati untuk muat turun digital di iTunes dan untuk penstriman di Spotify.

;Format dan senarai runut

;Sejarah keluaran

## Anugerah

## Masa depan

Ditanya mengenai kesinambungan untuk *PASKAL*, Adrian Teh berkata: "Saya berharap demikian (bahawa akan ada kesinambungan). Saya ada beberapa idea tentang bagaimana kisah itu perlu diteruskan tetapi kita akan lihat hasilnya. Saya pasti akan melakukannya tetapi mungkin bukan sebagai projek saya seterusnya. Saya mendapat beberapa kisah lain dalam fikiran yang saya akan beritahu juga,".

Setelah 5 tahun, Adrian sekali lagi bakal mengarah dan menerbitkan filem ** dimana ia merupakan kisah benar tentang keberanian anggota Rejimen Askar Melayu DiRaja menyelamatkan tentera Amerika Syarikat semasa kejadian *[[Pertempuran Mogadishu (1993)|Black Hawk Down]]* semasa pertempuran di Mogadishu pada tahun 1993. Filem tersebut bakal menjadi filem dengan bajet termahal di Malaysia dan ditayangkan pada 24 Ogos 2023 serta tayangan awal dalam format IMAX seawal 18 Ogos 2023.

## Lihat juga
* Pasukan Khas Laut
* Tentera Laut Diraja Malaysia
* ESSCOM

## Rujukan

 
## Pautan luar
* 
* ''PASKAL'' di Netflix